CELEX: 52021PC0173
Language: el
Date: 2021-04-12
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή εμπορίου της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, για τις τροποποιήσεις των αποφάσεων αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014 της επιτροπής εμπορίου, ώστε να ληφθεί υπόψη η προσχώρηση του Ισημερινού στη συμφωνία εμπορίου, και για την επικαιροποίηση των καταλόγων διαιτητών και εμπειρογνωμόνων σε θέματα εμπορίου και αειφόρου ανάπτυξης

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.4.2021
            COM(2021) 173 final
            2021/0092(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή εμπορίου της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, για τις τροποποιήσεις των αποφάσεων αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014 της επιτροπής εμπορίου, ώστε να ληφθεί υπόψη η προσχώρηση του Ισημερινού στη συμφωνία εμπορίου, και για την επικαιροποίηση των καταλόγων διαιτητών και εμπειρογνωμόνων σε θέματα εμπορίου και αειφόρου ανάπτυξης
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί, εξ ονόματος της Ευρωπαϊκής Ένωσης, στην επιτροπή εμπορίου της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου (στο εξής: συμφωνία εμπορίου), για την τροποποίηση των αποφάσεων της επιτροπής εμπορίου, ώστε να ληφθεί υπόψη η προσχώρηση του Ισημερινού στη συμφωνία, και για την επικαιροποίηση του καταλόγου διαιτητών και εμπειρογνωμόνων σε θέματα εμπορίου και αειφόρου ανάπτυξης που περιλαμβάνεται σ’ αυτήν.
            
            
               2.Πλαίσιο της πρότασης
            
            
               2.1.Η συμφωνία εμπορίου 
            
            
               Η συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, υπογράφηκε στις Βρυξέλλες στις 26 Ιουνίου 2012. Σύμφωνα με την απόφαση 2012/735/ΕΕ του Συμβουλίου
                  1
               , η συμφωνία εμπορίου εφαρμόζεται προσωρινά από την 1η Μαρτίου 2013 για το Περού
                  2
                και από την 1η Αυγούστου 2013 για την Κολομβία
                  3
               .
            
            
               Η συμφωνία τροποποιήθηκε με το πρωτόκολλο προσχώρησης στη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, για να ληφθεί υπόψη η προσχώρηση του Ισημερινού, το οποίο υπογράφηκε στις Βρυξέλλες στις 11 Νοεμβρίου 2016
                  4
               . Η συμφωνία εμπορίου εφαρμόζεται προσωρινά μεταξύ της Ευρωπαϊκής Ένωσης και των κρατών μελών της, αφενός, και του Ισημερινού, αφετέρου, από την 1η Ιανουαρίου 2017
                  5
               . 
            
            
               Το άρθρο 12 της συμφωνίας εμπορίου θεσπίζει την επιτροπή εμπορίου, η οποία απαρτίζεται από εκπροσώπους του μέρους ΕΕ και από εκπροσώπους κάθε υπογράφουσας χώρας των Άνδεων, σε επίπεδο υπουργών ή σε επίπεδο αντιπροσώπων, το οποίο καθορίζεται σε επίπεδο υπουργών. Η επιτροπή εμπορίου εποπτεύει και διευκολύνει τη λειτουργία της συμφωνίας εμπορίου και την ορθή εφαρμογή των διατάξεών της, και εξετάζει άλλους τρόπους για την επίτευξη των γενικών στόχων της. Αξιολογεί και εκδίδει αποφάσεις κατά τα οριζόμενα στη συμφωνία σχετικά με κάθε θέμα που της υποβάλλεται από τα εξειδικευμένα όργανα τα οποία συγκροτούνται δυνάμει της συμφωνίας. Η επιτροπή εμπορίου λαμβάνει τις αποφάσεις της ομόφωνα.
            
            
               Η επιτροπή εμπορίου έχει εκδώσει αποφάσεις που πρέπει να τροποποιηθούν, ώστε να ληφθεί υπόψη η προσχώρηση του Ισημερινού στη συμφωνία.
            
            
               Ο τίτλος XII της συμφωνίας εμπορίου καλύπτει όλες τις διαφορές που αφορούν την ερμηνεία ή την εφαρμογή των διατάξεων της συμφωνίας εμπορίου, εκτός εάν προβλέπεται διαφορετικά στη συμφωνία εμπορίου. 
            
            
               Κατόπιν της προσχώρησης του Ισημερινού, η επιτροπή εμπορίου πρόκειται να επικαιροποιήσει τον εσωτερικό κανονισμό της επιτροπής εμπορίου, τον εσωτερικό κανονισμό και τον κώδικα δεοντολογίας των διαιτητών, τον κατάλογο των διαιτητών, τον εσωτερικό κανονισμό της ομάδας εμπειρογνωμόνων σε θέματα εμπορίου και αειφόρου ανάπτυξης και την ομάδα εμπειρογνωμόνων για θέματα που καλύπτονται από τον τίτλο για το εμπόριο και την αειφόρο ανάπτυξη.
            
            
               2.2.Η επιτροπή εμπορίου 
            
            
               Η επιτροπή εμπορίου, που έχει συσταθεί βάσει του άρθρου 12 της συμφωνίας εμπορίου, εποπτεύει και διευκολύνει τη λειτουργία της συμφωνίας και την ορθή εφαρμογή των διατάξεών της· αξιολογεί τα αποτελέσματα της εφαρμογής της συμφωνίας εμπορίου, και ειδικότερα την εξέλιξη των εμπορικών και οικονομικών σχέσεων μεταξύ των μερών· εποπτεύει τις εργασίες όλων των εξειδικευμένων οργάνων που συγκροτούνται δυνάμει της συμφωνίας εμπορίου και συνιστά τη λήψη κάθε αναγκαίου μέτρου· αξιολογεί και εκδίδει αποφάσεις σχετικά με κάθε θέμα που της υποβάλλεται από τα εξειδικευμένα όργανα· και θεσπίζει τον εσωτερικό κανονισμό της, καθώς και το πρόγραμμα συνεδριάσεων και την ημερήσια διάταξη των συνεδριάσεών της. Η επιτροπή εμπορίου λαμβάνει τις αποφάσεις της ομόφωνα. Οι αποφάσεις που εκδίδονται είναι δεσμευτικές για τα μέρη, τα οποία λαμβάνουν όλα τα αναγκαία μέτρα για την εκτέλεσή τους. Στις περιπτώσεις που αναφέρονται στο άρθρο 12 παράγραφος 4 της συμφωνίας εμπορίου, κάθε απόφαση θεσπίζεται από το μέρος ΕΕ και την εκάστοτε υπογράφουσα χώρα των Άνδεων και ισχύει μόνο μεταξύ των συγκεκριμένων μερών, υπό τον όρο ότι η απόφαση δεν επηρεάζει τα δικαιώματα και τις υποχρεώσεις άλλης υπογράφουσας χώρας των Άνδεων (άρθρο 14 παράγραφος 3).
            
            
               3.Θέση που πρέπει να ληφθεί εξ ονόματος της Ένωσης
            
            
               Η παρούσα πρόταση απόφασης του Συμβουλίου καθορίζει τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή εμπορίου της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Ισημερινού και του Περού, αφετέρου, για την τροποποίηση των αποφάσεων της επιτροπής εμπορίου, ώστε να ληφθεί υπόψη η προσχώρηση του Ισημερινού στη συμφωνία εμπορίου, και για την επικαιροποίηση του καταλόγου διαιτητών και εμπειρογνωμόνων σε θέματα εμπορίου και αειφόρου ανάπτυξης που περιλαμβάνεται σ’ αυτήν.
            
            
               Η απόφαση για τη θέσπιση του εν λόγω καταλόγου διαιτητών από τον Ισημερινό θα έπρεπε να είχε ληφθεί κατά την πρώτη συνεδρίαση της επιτροπής εμπορίου, και πρέπει τώρα να ληφθεί το συντομότερο δυνατό για την πλήρη εφαρμογή του τίτλου XII της συμφωνίας εμπορίου σχετικά με την επίλυση διαφορών. 
            
            
               Τα μέρη της συμφωνίας εμπορίου συζήτησαν την προς έκδοση απόφαση της επιτροπής εμπορίου και συμφώνησαν ότι, με την επιφύλαξη των διαδικασιών λήψης αποφάσεων της Ένωσης, η επιτροπή εμπορίου θα πρέπει να εκδώσει την παρούσα απόφαση κατά το δεύτερο εξάμηνο του 2020. 
            
            
               Η απόφαση είναι απαραίτητη για την ολοκλήρωση του θεσμικού πλαισίου της συμφωνίας εμπορίου και, συνακόλουθα, για την εξασφάλιση της ομαλής εφαρμογής της συμφωνίας εμπορίου.
            
            
               4.Νομική βάση
            
         
         
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει επίσης κείμενα που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  6
               .
            
            
               4.1.2.Εφαρμογή στην προκειμένη περίπτωση
            
            
               Η επιτροπή εμπορίου είναι όργανο που έχει συσταθεί με συμφωνία, και συγκεκριμένα τη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου.
            
            
               Η απόφαση που καλείται να εκδώσει η επιτροπή εμπορίου αποτελεί πράξη που παράγει δεσμευτικά έννομα αποτελέσματα, σύμφωνα με το άρθρο 14 παράγραφος 2 της συμφωνίας εμπορίου. Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας εμπορίου.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης δυνάμει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Εάν η προς έκδοση πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο κύριος στόχος και το περιεχόμενο της προς έκδοση πράξης, δηλαδή η τροποποίηση των αποφάσεων αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014 της επιτροπής εμπορίου, με σκοπό, μεταξύ άλλων, την επικαιροποίηση των καταλόγων διαιτητών και εμπειρογνωμόνων σε θέματα εμπορίου και αειφόρου ανάπτυξης που περιέχονται σ’ αυτές, εμπίπτει στην κοινή εμπορική πολιτική.
            
            
               Επομένως, η ουσιαστική νομική βάση της προτεινόμενης απόφασης είναι το άρθρο 207 της ΣΛΕΕ, και ιδίως η παράγραφος 4. 
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
               5.Δημοσίευση της προς έκδοση πράξης
            
            
               Δεδομένου ότι η πράξη του Συμβουλίου θα τροποποιήσει τις αποφάσεις αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014 της επιτροπής εμπορίου, ενδείκνυται να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               2021/0092 (NLE)
            
            
               Πρόταση
            
         
         
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή εμπορίου της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, για τις τροποποιήσεις των αποφάσεων αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014 της επιτροπής εμπορίου, ώστε να ληφθεί υπόψη η προσχώρηση του Ισημερινού στη συμφωνία εμπορίου, και για την επικαιροποίηση των καταλόγων διαιτητών και εμπειρογνωμόνων σε θέματα εμπορίου και αειφόρου ανάπτυξης
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα: 
            
            
               (1)Η συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου (στο εξής: συμφωνία εμπορίου), υπογράφηκε στις Βρυξέλλες στις 26 Ιουνίου 2012. Σύμφωνα με την απόφαση 2012/735/ΕΕ του Συμβουλίου
                  7
               , η συμφωνία εμπορίου εφαρμόζεται προσωρινά μεταξύ, αφενός, της Ευρωπαϊκής Ένωσης και των κρατών μελών της και, αφετέρου, του Περού από την 1η Μαρτίου 2013 και της Κολομβίας από την 1η Αυγούστου 2013.
            
            
               (2)Η συμφωνία εμπορίου τροποποιήθηκε με το πρωτόκολλο προσχώρησης, ώστε να ληφθεί υπόψη η προσχώρηση του Ισημερινού, το οποίο υπογράφηκε στις Βρυξέλλες στις 11 Νοεμβρίου 2016
                  8
               . Σύμφωνα με την απόφαση 2012/735/ΕΕ του Συμβουλίου
                  9
               , η συμφωνία εμπορίου εφαρμόζεται προσωρινά μεταξύ της Ευρωπαϊκής Ένωσης και των κρατών μελών της, αφενός, και του Ισημερινού, αφετέρου, από την 1η Ιανουαρίου 2017.
            
            
               (3)Σύμφωνα με το άρθρο 13 παράγραφος 2 στοιχείο ζ) σημείο vi) της συμφωνίας εμπορίου, η επιτροπή εμπορίου μπορεί να προωθεί την επίτευξη των στόχων της συμφωνίας εμπορίου μέσω τροποποιήσεων που προβλέπονται σ’ αυτήν και αφορούν άλλες διατάξεις που υπόκεινται σε τροποποίηση εκ μέρους της επιτροπής εμπορίου βάσει ρητής διάταξης της συμφωνίας εμπορίου.
            
            
               (4)Σύμφωνα με το άρθρο 13 παράγραφος 5 της συμφωνίας εμπορίου, κατά την άσκηση οποιουδήποτε από τα καθήκοντα που καθορίζονται στο άρθρο 13 της συμφωνίας εμπορίου, η επιτροπή εμπορίου δύναται να λάβει οποιαδήποτε απόφαση κατά τα οριζόμενα στη συμφωνία εμπορίου.
            
            
               (5)Η επιτροπή εμπορίου πρόκειται να εκδώσει, με γραπτή διαδικασία, απόφαση για την τροποποίηση των αποφάσεών της αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014.
            
            
               (6)Ενδείκνυται να καθοριστεί η θέση που θα πρέπει να ληφθεί εξ ονόματος της Ένωσης στην επιτροπή εμπορίου, καθώς η απόφαση αυτή θα είναι δεσμευτική για την Ένωση.
            
            
               (7)Η απόφαση αριθ. 1/2014 της επιτροπής εμπορίου προέβλεπε τη θέσπιση του εσωτερικού κανονισμού της σύμφωνα με το άρθρο 13 παράγραφος 1 στοιχείο ι) της συμφωνίας εμπορίου.
            
            
               (8)Η απόφαση αριθ. 2/2014 της επιτροπής εμπορίου προέβλεπε τη θέσπιση του εσωτερικού κανονισμού και του κώδικα δεοντολογίας των διαιτητών σύμφωνα με το άρθρο 13 παράγραφος 1 στοιχείο η) και το άρθρο 315 της συμφωνίας εμπορίου.
            
            
               (9)Η απόφαση αριθ. 3/2014 της επιτροπής εμπορίου προέβλεπε την κατάρτιση των καταλόγων διαιτητών σύμφωνα με το άρθρο 304 παράγραφοι 1 και 4 της συμφωνίας εμπορίου.
            
            
               (10)Η απόφαση αριθ. 4/2014 της επιτροπής εμπορίου προέβλεπε τη θέσπιση του εσωτερικού κανονισμού της ομάδας εμπειρογνωμόνων σε θέματα εμπορίου και αειφόρου ανάπτυξης σύμφωνα με το άρθρο 284 παράγραφος 6 της συμφωνίας εμπορίου.
            
            
               (11)Η απόφαση αριθ. 5/2014 της επιτροπής εμπορίου προέβλεπε τη σύσταση ομάδας εμπειρογνωμόνων σε θέματα που καλύπτονται από τον τίτλο περί εμπορίου και αειφόρου ανάπτυξης σύμφωνα με το άρθρο 284 παράγραφος 3 της συμφωνίας εμπορίου. 
            
            
               (12)Προκειμένου να ληφθεί υπόψη η προσχώρηση του Ισημερινού στη συμφωνία εμπορίου και η ανάγκη επικαιροποίησης των καταλόγων διαιτητών και εμπειρογνωμόνων σε θέματα εμπορίου και αειφόρου ανάπτυξης, οι αποφάσεις αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014 της επιτροπής εμπορίου θα πρέπει να τροποποιηθούν αναλόγως,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
         
         
            
               Η θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή εμπορίου της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, για τις τροποποιήσεις των αποφάσεων αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014 της επιτροπής εμπορίου βασίζεται στο σχέδιο απόφασης της επιτροπής εμπορίου το οποίο επισυνάπτεται στην παρούσα απόφαση.
            
            
               Άρθρο 2
            
            
               Μετά την έκδοσή της, η απόφαση της επιτροπής εμπορίου δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Άρθρο 3
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L 354 της 21.12.2012, σ. 1.
               
               
                  
                     (2)
                  
                        ΕΕ L 56 της 28.2.2013, σ. 1.
               
               
                  
                     (3)
                  
                        ΕΕ L 201 της 26.7. 2013, σ. 7.
               
               
                  
                     (4)
                  
                        ΕΕ L 356 της 24.12.2016, σ. 3.
               
               
                  
                     (5)
                  
                        ΕΕ L 358 της 29.12.2016, σ. 1.
               
               
                  
                     (6)
                  
                        Υπόθεση C-399/12, Γερμανία κατά Συμβουλίου (OIV), ECLI:EU:C:2014:2258, σκέψεις 61-64. 
               
               
                  
                     (7)
                  
                        Απόφαση 2012/735/ΕΕ του Συμβουλίου, της 31ης Μαΐου 2012, για την υπογραφή, εξ ονόματος της Ένωσης, και την προσωρινή εφαρμογή της συμφωνίας εμπορίου μεταξύ της Ευρωπαϊκής Ένωσης και των κρατών μελών της αφενός, και της Κολομβίας και του Περού αφετέρου (ΕΕ L 354 της 21.12.2012, σ. 1).
               
               
                  
                     (8)
                  
                        ΕΕ L 356 της 24.12.2016, σ. 3.
               
               
                  
                     (9)
                  
                        Απόφαση (ΕΕ) 2016/2369 του Συμβουλίου, της 11ης Νοεμβρίου 2016, για την υπογραφή, εξ ονόματος της Ένωσης, και την προσωρινή εφαρμογή του πρωτοκόλλου προσχώρησης στη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, για να ληφθεί υπόψη η προσχώρηση του Ισημερινού (ΕΕ L 356 της 24.12.2016, σ. 1).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.4.2021
            COM(2021) 173 final
            ΠΑΡΑΡΤΗΜΑ 
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην επιτροπή εμπορίου της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, για τις τροποποιήσεις των αποφάσεων αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014 της επιτροπής εμπορίου, ώστε να ληφθεί υπόψη η προσχώρηση του Ισημερινού στη συμφωνία εμπορίου, και για την επικαιροποίηση των καταλόγων διαιτητών και εμπειρογνωμόνων σε θέματα εμπορίου και αειφόρου ανάπτυξης
            
               
         
         
            
               ΣΧΕΔΙΟ
            
            
               ΑΠΟΦΑΣΗ 2/2021 ΤΗΣ ΕΠΙΤΡΟΠΗΣ ΕΜΠΟΡΙΟΥ ΕΕ-ΚΟΛΟΜΒΙΑΣ-ΠΕΡΟΥ-ΙΣΗΜΕΡΙΝΟΥ
            
            
               της XXX
            
            
               για την τροποποίηση των αποφάσεων αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014, ώστε να ληφθεί υπόψη η προσχώρηση του Ισημερινού στη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, και για την επικαιροποίηση των καταλόγων διαιτητών και εμπειρογνωμόνων σε θέματα εμπορίου και αειφόρου ανάπτυξης 
            
            
               Η ΕΠΙΤΡΟΠΗ ΕΜΠΟΡΙΟΥ, 
            
            
               Έχοντας υπόψη τη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου (στο εξής: συμφωνία εμπορίου), και ιδίως το άρθρο 13, 
            
            
               Εκτιμώντας τα ακόλουθα: 
            
            
               (1)Σύμφωνα με το άρθρο 13 παράγραφος 2 στοιχείο ζ) σημείο vi) της συμφωνίας, η επιτροπή εμπορίου μπορεί να προωθεί την επίτευξη των στόχων της συμφωνίας μέσω τροποποιήσεων που προβλέπονται σ’ αυτήν και αφορούν άλλες διατάξεις που υπόκεινται σε τροποποίηση εκ μέρους της επιτροπής εμπορίου βάσει ρητής διάταξης της συμφωνίας. Σύμφωνα με το άρθρο 13 παράγραφος 5 της συμφωνίας, κατά την άσκηση οποιουδήποτε από τα καθήκοντα που καθορίζονται στο εν λόγω άρθρο, η επιτροπή εμπορίου δύναται να λάβει οποιαδήποτε απόφαση κατά τα οριζόμενα στη συμφωνία.
            
            
               (2)Η απόφαση αριθ. 1/2014 προέβλεπε τη θέσπιση του εσωτερικού κανονισμού της σύμφωνα με το άρθρο 13 παράγραφος 1 στοιχείο ι) της συμφωνίας.
            
            
               (3)Η απόφαση αριθ. 2/2014 προέβλεπε τη θέσπιση του εσωτερικού κανονισμού και του κώδικα δεοντολογίας των διαιτητών σύμφωνα με το άρθρο 13 παράγραφος 1 στοιχείο η) και το άρθρο 315 της συμφωνίας.
            
            
               (4)Η απόφαση αριθ. 3/2014 προέβλεπε την κατάρτιση των καταλόγων διαιτητών σύμφωνα με το άρθρο 304 παράγραφοι 1 και 4 της συμφωνίας.
            
            
               (5)Η απόφαση αριθ. 4/2014 προέβλεπε τη θέσπιση του εσωτερικού κανονισμού της ομάδας εμπειρογνωμόνων σε θέματα εμπορίου και αειφόρου ανάπτυξης σύμφωνα με το άρθρο 284 παράγραφος 6 της συμφωνίας.
            
            
               (6)Η απόφαση αριθ. 5/2014 προέβλεπε τη σύσταση ομάδας εμπειρογνωμόνων σε θέματα που καλύπτονται από τον τίτλο περί εμπορίου και αειφόρου ανάπτυξης σύμφωνα με το άρθρο 284 παράγραφος 3 της συμφωνίας. 
            
            
               (7)Προκειμένου να ληφθεί υπόψη η προσχώρηση του Ισημερινού στη συμφωνία εμπορίου και η ανάγκη επικαιροποίησης των καταλόγων διαιτητών και εμπειρογνωμόνων σε θέματα εμπορίου και αειφόρου ανάπτυξης, οι αποφάσεις αριθ. 1/2014, αριθ. 2/2014, αριθ. 3/2014, αριθ. 4/2014 και αριθ. 5/2014 της επιτροπής εμπορίου θα πρέπει να τροποποιηθούν αναλόγως,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Το παράρτημα της απόφασης αριθ. 1/2014 της επιτροπής εμπορίου ΕΕ-Κολομβίας-Περού, της 16ης Μαΐου 2014, σχετικά με τη θέσπιση του εσωτερικού κανονισμού της που αναφέρεται στο άρθρο 13 παράγραφος 1 στοιχείο ι) της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου [2015/1045], τροποποιείται ως εξής:
            
            
               1)Το άρθρο 1 τροποποιείται ως εξής:
            
            
               α) η παράγραφος 1 αντικαθίσταται από το ακόλουθο κείμενο: 
            
         
         
            
               «1. Η επιτροπή εμπορίου που συστήνεται σύμφωνα με το άρθρο 12 της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου (στο εξής: συμφωνία) ασκεί τα καθήκοντά της όπως προβλέπονται στο άρθρο 12 της συμφωνίας και έχει την ευθύνη για τη λειτουργία και την ορθή εφαρμογή της συμφωνίας.»,
            
            
               β) η παράγραφος 3 αντικαθίσταται από το ακόλουθο κείμενο:
            
            
               «3. Η προεδρία της επιτροπής εμπορίου ασκείται εκ περιτροπής, επί ένα έτος, από τον υπουργό Εμπορίου, Βιομηχανίας και Τουρισμού της Κολομβίας, τον υπουργό Εξωτερικού Εμπορίου και Τουρισμού του Περού, τον υπουργό Παραγωγής, Εξωτερικού Εμπορίου, Επενδύσεων και Αλιείας του Ισημερινού ή το μέλος της Ευρωπαϊκής Επιτροπής που είναι αρμόδιο για το εμπόριο. Η πρώτη περίοδος αρχίζει την ημερομηνία της πρώτης συνεδρίασης της επιτροπής εμπορίου και λήγει στις 31 Δεκεμβρίου του ιδίου έτους. Ο πρόεδρος μπορεί να εκπροσωπηθεί από αντιπροσώπους, όπως προβλέπεται στο άρθρο 12 παράγραφος 2 της συμφωνίας.»·
            
            
               2)στο άρθρο 3, η παράγραφος 1 αντικαθίσταται από το ακόλουθο κείμενο: 
            
            
               «1. Η επιτροπή εμπορίου συνεδριάζει άπαξ ετησίως ή κατόπιν αιτήσεως οποιουδήποτε μέρους, όπως προβλέπεται στο άρθρο 12 παράγραφος 2 της συμφωνίας. Οι συνεδριάσεις πραγματοποιούνται εκ περιτροπής στην Μπογκοτά, στις Βρυξέλλες, στη Λίμα και στο Κίτο, εκτός αν τα μέρη συμφωνήσουν άλλως.».
            
            
               Άρθρο 2
            
            
               Το παράρτημα της απόφασης αριθ. 2/2014 της επιτροπής εμπορίου ΕΕ-Κολομβίας-Περού, της 16ης Μαΐου 2014, σχετικά με τη θέσπιση του εσωτερικού κανονισμού και του κώδικα δεοντολογίας των διαιτητών, που αναφέρονται στο άρθρο 13 παράγραφος 1 στοιχείο η) και στο άρθρο 315 της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου [2015/1046], τροποποιείται ως εξής:
            
            
               1)στον κανόνα 1, το στοιχείο α) αντικαθίσταται από το ακόλουθο κείμενο: 
            
            
               «α) “συμφωνία”: η συμφωνία εμπορίου μεταξύ της Κολομβίας και του Περού, αφενός, και της Ευρωπαϊκής Ένωσης και των κρατών μελών της, αφετέρου, η οποία υπεγράφη στις Βρυξέλλες στις 26 Ιουνίου 2012, όπως τροποποιήθηκε από το πρωτόκολλο προσχώρησης του Ισημερινού, το οποίο υπεγράφη στις 11 Νοεμβρίου 2016·»
            
            
               2)ο κανόνας 7 αντικαθίσταται από το ακόλουθο κείμενο: 
            
            
               «7. Σε περίπτωση που η τελευταία ημέρα για την παράδοση εγγράφου συμπίπτει με επίσημη αργία στην Κολομβία, στο Περού, στον Ισημερινό ή στην Ευρωπαϊκή Ένωση, το έγγραφο μπορεί να παραδίδεται την επόμενη εργάσιμη ημέρα.»
            
            
               3)ο κανόνας 33 αντικαθίσταται από το ακόλουθο κείμενο:
            
            
               «33. Εκτός αν τα μέρη της διαφοράς συμφωνήσουν άλλως, η ακρόαση πραγματοποιείται στις Βρυξέλλες, αν το καταγγέλλον μέρος είναι η Κολομβία, το Περού ή ο Ισημερινός, και στην Μπογκοτά, τη Λίμα ή το Κίτο, κατά περίπτωση, αν το καταγγέλλον μέρος είναι η ΕΕ.».
            
            
               Άρθρο 3
            
            
               Το παράρτημα της απόφασης αριθ. 3/2014 της επιτροπής εμπορίου ΕΕ-Κολομβίας-Περού, της 16ης Μαΐου 2014, σχετικά με την κατάρτιση των καταλόγων διαιτητών που αναφέρονται στο άρθρο 304 παράγραφοι 1 και 4 της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου [2015/1047], τροποποιείται ως εξής:
            
            
               1)ο «Κατάλογος Διαιτητών που αναφέρεται στο άρθρο 304 παράγραφος 1 της συμφωνίας» τροποποιείται ως εξής:
            
            
               α) στον κατάλογο «Διαιτητές που προτάθηκαν από την Κολομβία», τα σημεία 2 και 3 αντικαθίστανται από το ακόλουθο κείμενο: 
            
            
               «2.Javier Gamboa
            
            
               3.Claudia Orozco»,
            
            
               β) ο ακόλουθος κατάλογος παρεμβάλλεται μεταξύ του καταλόγου «Διαιτητές που προτάθηκαν από την Κολομβία» και του καταλόγου «Διαιτητές που προτάθηκαν από την ΕΕ»:
            
         
         
            
               «Διαιτητές που προτάθηκαν από τον Ισημερινό
            
            
               1.Hugo Perezcano Díaz 
            
            
               2.Alejandro Sánchez
            
            
               3.Carlos Vejar 
            
            
               4.Alan Yanovich 
            
            
               5.Andrés Jana»,
            
            
               γ) στον κατάλογο «Διαιτητές που προτάθηκαν από το Περού», τα σημεία 4 και 5 αντικαθίστανται από το ακόλουθο κείμενο: 
            
            
               «4.Victor Saco
            
            
               5.Javier Hernando Illescas Mucha»,
            
            
               δ) στον κατάλογο «Πρόεδροι», το σημείο 2 αντικαθίσταται από το ακόλουθο κείμενο:
            
            
               «2.Pedro Negueloaetcheverry (Ισημερινός)»
            
            
               2)ο «Συμπληρωματικός κατάλογος διαιτητών με τομεακή πείρα σε ειδικά θέματα που καλύπτονται από τη συμφωνία που αναφέρεται στο άρθρο 304 παράγραφος 4 της συμφωνίας» τροποποιείται ως εξής:
            
            
               α) υπό τον τίτλο «Εμπειρογνώμονες σε θέματα εμπορευματικών συναλλαγών», ο ακόλουθος κατάλογος παρεμβάλλεται μεταξύ του καταλόγου «Διαιτητές που προτάθηκαν από την Κολομβία» και του καταλόγου «Διαιτητές που προτάθηκαν από την ΕΕ»:
            
            
               «Διαιτητές που προτάθηκαν από τον Ισημερινό
            
            
               1.Pablo Bentes 
            
            
               2.Jan Bohanes 
            
            
               3.Sofía Bonilla»,
            
            
               β) υπό τον τίτλο «Εμπειρογνώμονες σε θέματα συναλλαγών στον τομέα των υπηρεσιών, εγκατάστασης, ανταγωνισμού, δικαιωμάτων διανοητικής ιδιοκτησίας ή δημόσιων συμβάσεων», ο ακόλουθος κατάλογος παρεμβάλλεται μεταξύ του καταλόγου «Διαιτητές που προτάθηκαν από την Κολομβία» και του καταλόγου «Διαιτητές που προτάθηκαν από την ΕΕ»:
            
            
               «Διαιτητές που προτάθηκαν από τον Ισημερινό
            
            
               1.Gustavo Guerra 
            
         
         
            
               2.Alfredo Corral 
            
            
               3.Genaro Eguiguren»,
            
            
               γ) υπό τον τίτλο «Εμπειρογνώμονες σε θέματα συναλλαγών στον τομέα των υπηρεσιών, εγκατάστασης, ανταγωνισμού, δικαιωμάτων διανοητικής ιδιοκτησίας ή δημόσιων συμβάσεων», στον κατάλογο «Πρόεδροι», το σημείο 2 αντικαθίσταται από το ακόλουθο κείμενο:
            
            
               «2.Tania Voon». 
            
            
               Άρθρο 4
            
            
               Το παράρτημα της απόφασης αριθ. 4/2014 της επιτροπής εμπορίου ΕΕ-Κολομβίας-Περού, της 16ης Μαΐου 2014, σχετικά με τη θέσπιση του εσωτερικού κανονισμού της ομάδας εμπειρογνωμόνων σε θέματα εμπορίου και αειφόρου ανάπτυξης που αναφέρεται στο άρθρο 284 παράγραφος 6 της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου [2015/1048], τροποποιείται ως εξής:
            
            
               1) στον κανόνα 1, το στοιχείο α) αντικαθίσταται από το ακόλουθο κείμενο:
            
            
               «α)“συμφωνία”: η συμφωνία εμπορίου μεταξύ της Κολομβίας και του Περού, αφενός, και της Ευρωπαϊκής Ένωσης και των κρατών μελών της, αφετέρου, η οποία υπεγράφη στις 26 Ιουνίου 2012, όπως τροποποιήθηκε από το πρωτόκολλο προσχώρησης του Ισημερινού, το οποίο υπεγράφη στις 11 Νοεμβρίου 2016.».
            
            
               Άρθρο 5
            
            
               Το παράρτημα της απόφασης αριθ. 5/2014 της επιτροπής εμπορίου ΕΕ-Κολομβίας-Περού, της 16ης Μαΐου 2014, σχετικά με τη σύσταση ομάδας εμπειρογνωμόνων σε θέματα που καλύπτονται από τον τίτλο περί εμπορίου και αειφόρου ανάπτυξης, που αναφέρεται στο άρθρο 284 παράγραφος 3 της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου [2015/1049], τροποποιείται ως εξής:
            
            
               1)στον κατάλογο «Κατάλογος εμπειρογνωμόνων» προστίθενται τα ακόλουθα σημεία 13, 14, 15 και 16:
            
            
               «13.María Amparo Albán 
            
            
               14.Alice Tipping 
            
            
               15.Leopoldo González
            
            
               16.Fabián Jaramillo»·
            
            
               2)στον κατάλογο «Πρόεδροι» προστίθενται τα ακόλουθα σημεία 7 και 8:
            
            
               «7.Jacob Olander 
            
            
               8.Martín Padulla».
            
            
               Άρθρο 6
            
            
               Η παρούσα απόφαση αρχίζει να ισχύει την/στις […].
            
         
         
            
               Η παρούσα απόφαση συντάσσεται στις επίσημες γλώσσες των μερών της συμφωνίας και όλα τα κείμενα είναι εξίσου αυθεντικά.
            
            
               [τόπος]
            
            
               Για την επιτροπή εμπορίου